Държавен вестник, бр. 6, 2000 г., стр. 90

С Т Р .  9 0
Д Ъ Р Ж А В Е Н   В Е С Т Н И К
Б Р О Й 6
2.—Община—гр. Кнежа, на основание чл. 14, 22, 34
във връзка с чл. 3, ал. 1, т. 2, буква “а”, чл. 4, т. 1 и чл. 7,
ал. 1, т. 2 ЗОП и Заповед № 7 от 11.I.2000 г. на кмета на
общината с цел задоволяване нуждите на бюджетните
структури с горива за отоплителния сезон 2000 г. от-
крива открита процедура за възлагане на обществена
поръчка с предмет—доставка на промишлен газьол. Дос-
тавката ще се извършва чрез периодично повтарящи се
поръчки по писмена заявка не по-късно от три кален-
дарни дни, с място на доставка—франко отделните
бюджетни структури. Кандидатите да бъдат физически
или юридически лица, регистрирани по Търговския
закон, да отговарят на условията на чл. 24 ЗОП и да
имат опит в тази дейност. Предложението трябва да
бъде съобразено с изискванията на чл. 27 ЗОП. Всяка
доставена партида за промишлен газьол да бъде прид-
ружена със сертификат за качество съгласно БДС. Начин
на образуване на цената—пределната цена с ДДС ми-
нус предложената отстъпка. Заплащане—в левове при
отложено плащане. Срок на валидност на предложени-
ето—30 дни от датата на оценяване на предложенията.
Вид и размер на гаранцията—парична сума в размер
1000 лв., внесена в брой в касата на общината. Крите-
рий за оценка—най-изгодно предложение, в т.ч.: а) цена
на горивото; б) дни на отложено плащане. Получаване
на документацията за участие—в стая 14 на общината
до 1.III.2000 г. при заплатена цена 30 лв. Предложени-
ята за участие се подават в деловодството на общината,
стая 20, 40 дни от обнародването в “Държавен вест-
ник”. Отваряне на офертите—45 дни след обнародване-
то в “Държавен вестник” в деня на конкурса. Срок на
валидност на офертите—30 дни.
2074
17.—Община—гр. Костинброд, на основание чл. 3,
ал. 1, т. 3, буква “р” във връзка с чл. 14 от Закона за
обществените поръчки и Заповед № 12 от 10.I.2000 г. на
кмета на общината открива процедура за възлагане на
обществена поръчка при следните условия: 1. начин на
възлагане—открита процедура; 2. предмет на поръчка-
та—третиране на твърди отпадъци, почистване и озе-
леняване на обществени площи на територията на об-
щина Костинброд; 3. правно и фактическо основание за
откриване на процедурата—чл. 3, ал. 1, т. 3, буква “р”,
чл. 4, т. 1 и чл. 14 ЗОП, във връзка със състоянието на
сметосъбирането в общината и търсенето на начин за
намаляване разходите по дейността и необходимостта
от повишаване качеството на услугата; 4. срок на из-
пълнение на поръчката—3 години, считано от датата
на подписване на договор за възлагането є; 5. място на
изпълнение на поръчката—територията на община
Костинброд; 6. квалификационни изисквания към кан-
дидата—професионална компетентност, доказателст-
ва за търговска репутация и технически възможности
за осъществяване на услугата; 7. изисквания за качест-
во—извършването на услугата да е съобразено с норма-
тивната база за ограничаване вредното въздействие на
отпадъците върху околната среда, в т. ч. и местната
нормативна база; 8. начин на образуване на предлага-
ната цена и заплащане—в съответствие с документаци-
ята; 9. срок за валидност на предложенията—60 кален-
дарни дни; 10. вид и размер на гаранцията за участие—
парична в размер 3600 лв., вносими по банкова сметка,
посочена в документацията; 11. критерии за оценка на
предложенията: а) икономически най-изгодно предло-
жение; б) квалификация и технически възможности на
кандидата; в) екологосъобразност и предвиждане на
възможност за въвеждане на нова система за събиране
на отпадъците (разделно събиране, рециклиране и т. н.);
12. начин за определяне на тежестта на критериите в
комплексната оценка на кандидата: по т. 11, буква “а”—
60 %; по т. 11, буква “б”—30 %, и по т. 11, буква “в”—
10 %; 13. предложенията ще се разглеждат и оценяват
на 23.II.2000 г. в 14 ч. в сградата на общината, Костин-
брод, ул. Охрид 1, стая 10; 14. ограничения при изпъл-
нението на обществената поръчка—извозването на от-
падъци от промишлени предприятия се извършва след
съгласуване с общината; през територията на града да
не се извозват опасни отпадъци; 15. предложенията ще
се разглеждат и оценяват на 23.II.2000 г. в 14 ч. в сгра-
дата на общината, Костинброд, ул. Охрид 1, стая 10; 16.
при възникване на необходимост възложителят си за-
пазва правото да възложи допълнително обществена
поръчка по реда на чл. 16, т. 4 ЗОП; 17. краен срок за
депозиране на предложенията—до 16 ч. и 30 мин. на
21.II.2000 г. в деловодството на общината, Костинброд,
ул. Охрид 1, стая 8. Предложенията трябва да отгова-
рят на изискванията на чл. 24, 27 и 28 от Закона за об-
ществените поръчки. Документацията за участие в от-
критата процедура, включваща решението, пълно опи-
сание на предмета на поръчката, техническите усло-
вия, образец на предложението и проект на договора, се
получава в сградата на общината, Костинброд, ул. Ох-
рид 1, стая 10, до 16 ч. и 30 мин. на 16.II.2000 г. след
заплащане на 100 лв. в касата на общината. За допълни-
телна информация—тел. 0721/20-88.
2336
1.—Община—гр. Кубрат, на основание чл. 7, ал. 1,
т. 2 от Закона за обществените поръчки възлага изпъл-
нението на обществена поръчка чрез открита процеду-
ра за доставка на 600 т промишлен газьол за нуждите на
общината през отоплителните сезони 1999—2000 г. и
2000—2001 г. при следните условия: 1. доставка на про-
мишлен газьол на части и в срокове, уговорени в дого-
вора за организации и юридически лица на бюджетна
издръжка през 2000 и 2001 г. в количество 600 т на стой-
ност 450 000 лв.; 2. гаранция за участие в конкурса—
5000 лв.; 3. конкурсна документация на стойност 50 лв.
се получава в касата на общината; 4. оферти за участие
се приемат до 9 ч. на 1.III.2000 г. в стая 5 на общината;
5. за участие в конкурса се допускат лица, регистрирани
по Търговския закон, с предмет на дейност търговия с
петролни продукти; 6. отваряне на офертите—в 10 ч. на
1.III.2000 г. За справки—тел. (08341), централа 20-20,
вътр. 28, 34-38, 20-16, 32-68, 20-15.
2073
1.—Община—гр. Севлиево, на основание чл. 3, ал. 1,
т. 3, буква “а” ЗОП кани всички заинтересувани лица да
участват в открита процедура за абонаментно сервизно
обслужване на медицинска техника и апаратура в сто-
матологичните кабинети на населените места в общи-
на Севлиево. Срок за изпълнение на поръчката—еже-
месечен технически преглед на техниката и апаратура-
та, както и ремонт на настъпили повреди в договорен
срок след съответната заявка. Критерии за оценка на
предложенията—абонаментна цена, срок за отстраня-
ване на повредите и транспортно обезпечаване, като
приоритетна тежест има абонаментната цена. Предло-
женията се правят в 15-дневен срок от обнародването в
“Държавен вестник” на поканата за участие в процеду-
рата, като се подават в деловодството на общината в
запечатан непрозрачен плик с надпис “Предложение за
обществена поръчка”. Пликът се завежда, без да се
отваря, с отбелязване на часа на постъпването. Пред-
ложенията се разглеждат и оценяват на третия работен
ден след изтичане на срока за подаване на същите в 9 ч.
в зала 109 на общинската сграда.
2350
36.—Общинската болница—гр. Велики Преслав,
ул. Л. Каравелов 51, тел. 0538/22-24, вътр. 228, и 0538/
25-97, на основание чл. 4, т. 1 във връзка с чл. 7, ал. 1,
т. 2 от Закона за обществените поръчки със заповед на
директора на болницата открива процедура за възлага-
не на обществена поръчка за доставка на: 1. медика-
менти; 2. медицински консумативи; 3. рентгенови фил-
ми и консумативи; 4. реактиви и консумативи за кли-
нична лаборатория; 5. хранителни стоки. Срок за из-
пълнение—1 година от сключване на договора. Изиск-
вания за качество—съгласно БДС и международните
стандарти. Изисквания за участие в процедурата—съг-
ласно чл. 23 и чл. 24, т. 1 до 6 от Закона за обществените
поръчки. Вид и размер на гаранцията за участието в
процедурата—1200 лв., преведени в банковата сметка